The Clash

** The Clash ** zo unan eus ar strolladoù pennañ en istor ar rock hag ar punk rock breizhveuriat. E 1976 e krogas ar strollad da c'hoari hag e 1985 e tispartias. 

Daou benn ar strollad a oa Joe Strummer ha Mick Jones, o-daou o seniñ gitar hag o kanañ. Stil ar strollad a lavarer eo liammet ouzh al luskad punk a vez graet rock stourm anezhañ. Dibar e oa ar strollad pa ouie seniñ meur a stil sonerezh ha tost da wriziennoù ar stiloù-se. Tro-ha-tro o deus pledet gant luskoù punk, rock, reggae, ska, rockabilly ha rap ivez ("*This is Radio Clash*"). Ur skouer vat eo *[[London Calling]]*, ur bladenn rock klasel.

The Clash zo bet unan eus ar strolladoù tud wenn kentañ oc'h ober gant ar reggae (war o fladenn gentañ, e 1979, o doa enrollet *Police & Thieves*, kompozet gant Junior Murvin, ha *(White Man) in Hammersmith Palais* bet skrivet ganto). Goude ma oa bet dispartiet ar strollad o doa kendalc'het Mick Jones ha Joe Strummer da seniñ en o zu gant strolladoù all.

Ma vez sellet doc'h ar Sex Pistols evel ar strollad en deus lañset da vat al luskad punk e Breizh-Veur, sellet e vez doc'h the Clash evel ar strollad en deus diazezet ar luskad-se (kement e-keñver ar sonerezh hag ar mennozhioù). Pa vez sellet doc'h ar prantad-mañ bremañ e verzher e oa kentoc'h ar Sex Pistols ur strollad doc'h ar c'hiz d'ar poent-se, diazezet o berzh àr o stumm hag o neuz, hag a-hend-arall eo enskrivet buhez the Clash en un emsav politikel, mennozhioù an tu kleiz el-rezon (pa oa "dazont ebet" kemennadenn gentañ the Sex Pistols, ha distruj, pe beurzistruj, ne c'hell ket an nen fiziañ e seurt kredennoù muioc'h evit ur ble, randonenniñ a ra founnapl, gwellañ tra d'ober eo diskar ar strollad, dreist-holl pa ne vez ket netra da ouzhpenniñ e-keñver ar sonerezh).

Mard eo chomet bras brud The Clash eo marteze peogwir eh ae o sonerezh pelloc'h evit ar pezh a veze graet da gustum get ar strolladoù punk (gitar peurgarget, kan faos pe kentoc'h huchadennoù, taboulinoù ha gitar boud gagn anezhe), da lavaret eo e oa levezonet o sonerezh get ar reggae, ar rock pe traoù arall a bep seurt, ar ska hag arall. Setu an disoc'h a oa ur sonerezh kizidik tre, ha sonadegoù prizet kenañ. 

Setu neuze ar gwellañ strollad punk, kani en deus levezonet ar muiañ sonerezh hag emzalc'h e ziskennidi, èl ar re-mañ da skouer : Green Day, Blink-182 pe The Offspring, hag ar strollad punk-ska Rancid, a anzav eo The Clash o levezon veur. Met pelloc'h evite, strolladoù èl U2, The Cure, 311, hag R.E.M. o deus dispennet roudoù The Clash. Levezon The Clash a zo e-barzh sonerezh Breizh-Veur ar bleadoù 1990 hag an emsav britpop ivez. 
## Izili ar strollad
Ne oa ket cheñchet kalz ar sonerien er strollad :
* Joe Strummer (1976-1985) : gitar tredan, kan 
* Mick Jones (1976-1983) : gitar, kan
* Paul Simonon (1976-1985) : gitar-boud
* Keith Levine (1976) : gitar
* Topper Headon (1977-1982) : toumperezh
* Terry Chimes (1976-1977 ; 1982) : toumperezh
* Nick Sheppard (1985) : gitar 
* Pete Howard (1985) : toumperezh 
* Vince White (1985) : gitar 

### Pladennoù
* 1977 : *[[The Clash (pladenn)|The Clash]]*, N°12 UK
* 1978 : *[[Give 'em Enough Rope]]*, N°2 UK, N°128 US
* 1979 : *[[London Calling]]*, N°9 UK, N°27 US
* 1980 : *[[Sandinista!]]*, N°19 UK, N°27 US
* 1982 : *[[Combat Rock]]*, N°19 UK, N°24 US
* 1985 : *[[Cut the Crap]]*, N°16 UK, N°171 US

### Kendastumadoù hag enrolladennoù sonadegoù
* 1980 : *[[Black Market Clash]]*, N°74 US
* 1988 : *[[The story of The Clash, volume 1]]*, N°7 UK
* 1991 : *[[Clash on Broadway]]*
* 1991 : *[[The Singles Collection (The Clash)|The Singles Collection]]*, N°68 UK
* 1994 : *[[Super Black Market Clash]]*
* 1999 : *[[From Here To Eternity]]*, (live) N°13 UK
* 2003 : *[[The Essential Clash]]*
* 2006 : *[[The Singles]]* (koufrig luks 19 CD-singles)

### Pladennoù 45 tro
* 1977 : *White Riot*, N°38 UK
* 1977 : *Capital Radio One*
* 1977 : *Remote Control*
* 1977 : *Complete Control*, N°28 UK
* 1978 : *Clash City Rockers*, N°35 UK
* 1978 : *White Man In Hammersmith Palais*, N°32 UK
* 1978 : *Tommy Gun*, N°19 UK
* 1979 : *English Civil War*, N°25 UK
* 1979 : *The Cost Of Living*, (EP) N°22 UK
* 1979 : *London Calling*, N°11 UK
* 1980 : *Bankrobber*, N°12 UK
* 1980 : *The Call Up*, N°40 UK
* 1981 : *Hitsville UK*, N°56 UK
* 1981 : *The Magnificent Seven*, N°34 UK
* 1991 : *This Is Radio Clash*, N°47 UK
* 1982 : *Know Your Rights*, N°43 UK
* 1982 : *Rock The Casbah*, N°30 UK, N°8 US
* 1982 : *Should I Stay Or Should I Go* / *Straight To Hell*, N°17 UK, N°45 US
* 1985 : *This Is England*, N°24 UK
* 1988 : *I Fought The Law*, N°29 UK
* 1988 : *London Calling*, N°46 UK
* 1990 : *Guns Of Brixton*, N°57 UK
* 1991 : *Should I Stay Or Should I Go*, N°1 UK
* 1991 : *Rock The Casbah*, N°15 UK, N°8 US
* 1991 : *London Calling*, N°64 UK
* 1991 : *Train In Vain (Stand By Me)*, N°23 US en 1980

## Videoioù
* ''Rude Boy''
* *[[Westway to the World]]*
* *Essential Clash*

## Liammoù diavaez
*  Rummad Dmoz The Clash
*  Buhezouriezh : ''The Clash, seul contre tous
*  Lec'hienn gouestlet d'ar bladenn vinil ''Sandinista'' ha da dresadennoù ar bladenn (gwirioù miret)